Maksupalveludirektiivin, eli Euroopan parlamentin hyväksymän PSD2 (Payments Services Directive 2) -direktiivin tarkoituksena on luoda yhtenäinen euromaksualue, tehostaa rajat ylittävien maksujen turvallisuutta, nopeutta ja varmuutta sekä parantaa kustannusten läpinäkyvyyttä ja kuluttajansuojaa kuluttajan oikeuksia parantamalla. Maksupalveludirektiivin tuomat muutokset pankkipalveluihin tulivat voimaan kokonaisuudessaan syyskuun puolivälissä vuonna 2019.
Maksupalveludirektiivi näkyy päivittäisessä pankkiasioinnissasi sinulle aiempaa monipuolisempina ja parempina palveluina, kuten:
Vastuusi pieneni 150 eurosta 50 euroon kortin tai muun maksuvälineen väärinkäytöstapauksissa, jotka ovat johtuneet huolimattomuudesta. Et myöskään ole vastuussa korttiväärinkäytöksistä, jos korttiasi on käytetty väärin eikä pankki ole edellyttänyt esimerkiksi lähimaksussa maksajan vahvaa tunnistamista.
Kauppiaat eivät enää voi veloittaa sinulta lisäkuluja, kun maksat Visalla.
Saat meiltä vastauksen jättämääsi asiakasvalitukseen aina viimeistään 15 päivän kuluttua valituksen saapumisesta.
Voit tehdä maksuja S-Pankin tililtäsi myös muiden palveluntarjoajien, kuin S-Pankin kautta.